Архелай бяга към Халкида, където получава подкрепление от 80 000 човка. Сула страда от недостиг на военна флота и така Архелай е в състояние да извършва нападения по крайбрежието на Гърция достигайки далече на запад до Закинтос и до Адриатическо море, дори унищожава няколко транспортни кораба от авангарда на флотата която идва като подкрепление на Сула. Също така избира и мястото където ще се проведе втората битка – град Орхомен (Orchomenus) в Беотия. Този път битката се води на терен много по-удобен за конницата на Архелай, но въпреки това последва втора тежка загуба. След битката Архелай е принуден да се крие два дни в блатата на езерото Копаис, преди да успее за втори път да избяга в Халкида (според исторически данни в тази битка ("Битка при Орхомен"), Архелай губи над 15 000 души от 80 000, срещу само 100 римски войника от 15 – 16 000 армия).